Jāņukalns
Jāņukalns ir ciems Madonas novada Kalsnavas pagastā. Izvietojies pagasta rietumdaļā Svirējas krastā autoceļu V898 un V915 krustojumā 9,5 km no pagasta centra Jaunkalsnavas, 27 km no novada centra Madonas un 145 km no Rīgas. Ciemā ir veikals un baznīca, agrāk bijis tautas nams, pasts, skola. Apdzīvotā vieta izveidojusies pie kādreizējās Kalsnavas pagasta valdes, skolas un Kalsnavas Svētā apustuļa Jāņa Teologa pareizticīgo baznīcas, no kuras ieguvusi savu tagadējo nosaukumu. Baznīca ir vietējas nozīmes kultūrvēstures piemineklis.